Komission asetus (EY) N:o 1432/2003, annettu 11 päivänä elokuuta 2003, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksynnän ja tuottajaryhmittymien esihyväksynnän osalta



Virallinen lehti nro L 203 , 12/08/2003 s. 0018 - 0024



Komission asetus (EY) N:o 1432/2003, annettu 11 päivänä elokuuta 2003, neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksynnän ja tuottajaryhmittymien esihyväksynnän osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 11 artiklan 2 kohdan a alakohdan ja 48 artiklan, sekä katsoo seuraavaa: (1) Viime vuosina saadun kokemuksen perusteella vaikuttaa tarpeelliselta tehdä muutoksia neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaorganisaatioiden hyväksymisen osalta 3 päivänä maaliskuuta 1997 annetun komission asetuksen (EY) N:o 412/97(3), sellaisena kuin se on viimeksi muutettuna asetuksella (EY) N:o 43/2003(4), ja neuvoston asetuksen (EY) N:o 2200/96 soveltamista koskevista yksityiskohtaisista säännöistä tuottajaryhmittymien esihyväksynnän osalta 14 päivänä maaliskuuta 1997 annetun komission asetuksen (EY) N:o 478/97(5), sellaisena kuin se on muutettuna asetuksella (EY) N:o 243/1999(6), säännöksiin. (2) Selkeyden ja järkevyyden vuoksi näiden asetusten säännökset ja niihin tehtävät muutokset olisi koottava yhteen nämä asetukset korvaavaan asetukseen. (3) Tämän vuoksi asetukset (EY) N:o 412/97 ja (EY) N:o 478/97 olisi kumottava. (4) Asetuksen (EY) N:o 2200/96 11 artiklan 1 kohdan a alakohdassa ja 3 kohdassa säädetään erilaisista tuottajaorganisaatioluokista. Kaikkien tuottajaorganisaatioiden, joille haetaan hyväksyntää, on pääsääntöisesti kuuluttava johonkin säädetyistä luokista. On kuitenkin säädettävä mahdollisuudesta, että jokin tuottajaorganisaatio hyväksytään tiettyjen tuoteluokkien osalta yhteen tai useampaan näistä luokista. (5) On tarpeen määrittää tuottajien vähimmäismäärä ja kaupan pidettävissä olevan tuotannon vähimmäismäärä. Jäsenvaltioille on annettava lupa vahvistaa tässä asetuksessa säädettyjä tiukempia vähimmäisedellytyksiä. (6) Yhteisen markkinajärjestelyn tavoitteisiin pyrkimiseksi ja sen takaamiseksi, että tuottajaorganisaatioiden toimet ovat kestäviä ja tehokkaita, tuottajaorganisaatioiden tilanteen on tarpeen olla mahdollisimman vakaa. Tästä syystä olisi säädettävä tuottajaorganisaatioon kuulumisen vähimmäisajasta etenkin asetuksen (EY) N:o 2200/96 15 artiklassa säädetyn toimintaohjelman toteuttamiseen liittyvien velvoitteiden osalta. Jäsenvaltioille olisi jätettävä mahdollisuus vahvistaa jäsenyydestä luopumista koskevan ennakkoilmoituksen määräajat ja jäsenyydestä luopumisen voimaantulopäivät. (7) Tuottajaorganisaatio ei ehkä pysty suoraan hoitamaan kaikkia tehtäviään tehokkaasti. Jäsenvaltioille olisi annettava lupa vahvistaa tarvittavat säännöt. (8) Tuottajaorganisaation pääasiallisen ja olennaisen toiminnan on liityttävä sen jäsenten tuotantoon. Tuottajaorganisaatioille on kuitenkin sallittava tietyssä määrin toisenlaistakin kaupallista tai muuta toimintaa. Yhteistyötä tuottajaorganisaatioiden välillä olisi kannustettava sallimalla, että yksinomaan toiselta hyväksytyltä tuottajajärjestöltä ostettujen hedelmien ja vihannesten kaupan pitämistä ei oteta huomioon päätoimintaa eikä muuta toimintaa laskettaessa. (9) Tuottajaorganisaatiot voivat olla osallisina tytäryrityksissä, jotka kasvattavat niiden jäsenten tuotannon lisäarvoa. Tässä tapauksessa olisi vahvistettava säännöt kaupan pidetyn tuotannon arvon laskemisesta. (10) Tuottajaorganisaatioiden jäsenten tilat voivat tuotetyypistä, niiden tuotannosta ja kaupan pitämisestä riippuen sijaita muussa jäsenvaltiossa kuin siinä, jossa tuottajajärjestön kotipaikka on. (11) Tarjonnan keskittymisen kannustamiseksi yhteisössä olisi täsmennettävä tuottajaorganisaatioiden tehtävät ja niiden hyväksymisen vähimmäisperusteet ja annettava joitakin ylikansallisia organisaatioita koskevia sääntöjä. (12) Tarjonnan keskittymisen helpottamiseksi olisi kannustettava olemassa olevia tuottajaorganisaatioita liittymään yhteen uusien organisaatioiden luomiseksi ja vahvistettava yhteenliittymistä syntyneiden organisaatioiden toimintaohjelmia koskevat säännöt. (13) Unohtamatta periaatteita, joiden mukaan tuottajaorganisaatiot perustetaan tuottajien aloitteesta ja tuottajat valvovat niitä, jäsenvaltioiden olisi annettava vahvistaa edellytykset, joiden täyttyessä muut luonnolliset henkilöt tai oikeushenkilöt hyväksytään tuottajaorganisaation jäseniksi. (14) Sen varmistamiseksi, että tuottajaorganisaatiot todellakin edustavat vähimmäismäärää tuottajia, vaikuttaa siltä, että jäsenvaltioiden on toteutettava toimenpiteitä, joilla estetään tilanteita, joissa jäsenten vähemmistöllä, jolla on mahdollisesti tuottajaorganisaation suurin tuotantomäärä, on liian hallitseva asema organisaation hallinnossa ja toiminnassa. (15) Asetuksen (EY) N:o 2200/96 14 artiklassa säädetään mahdollisuudesta soveltaa esihyväksyntää vastaavaa siirtymäaikaa, jotta uudet tai sellaiset tuottajaryhmittymät, joita ei ole hyväksytty asetuksen (ETY) N:o 2200/96 mukaisesti, pystyvät täyttämään asetuksen (EY) N:o 2200/96 11 artiklassa vahvistetut hyväksymisedellytykset. Eri jäsenvaltioiden erilaisten tuotanto- ja kaupan pitämisedellytysten huomioon ottamiseksi jäsenvaltioiden olisi tästä syystä vahvistettava edellytykset esihyväksynnän myöntämiselle suunnitelman esittäville tuottajaryhmittymille. (16) Vakaiden ja yhteisen markkinajärjestelyn tavoitteiden toteutumiseen kestävällä tavalla vaikuttamaan pystyvien tuottajaorganisaatioiden luomisen edistämiseksi esihyväksyntä pitäisi myöntää ainoastaan tuottajaryhmittymille, jotka voivat osoittaa valmiutensa täyttää kaikki asetuksen (EY) N:o 2200/96 11 artiklan edellytykset määritetyssä ajassa. (17) Jotta tuottajaryhmittymät voivat esittää hyväksyntää koskevan suunnitelman asetuksen (EY) N:o 2200/96 14 artiklan mukaisesti, olisi täsmennettävä tiedot, jotka tuottajaryhmittymien on annettava suunnitelmassa. (18) Jotta tuottajaryhmittymät voisivat paremmin täyttää hyväksymisedellytykset, on tarpeen antaa lupa hyväksymissuunnitelmien muuttamiseen. Tätä varten olisi säädettävä, että jäsenvaltiot voivat pyytää tuottajaryhmittymiltä oikaisutoimenpiteitä suunnitelman toteuttamisen varmistamiseksi. (19) Tuottajaryhmittymä voi täyttää asetuksen (EY) N:o 2200/96 11 artiklassa vahvistetut edellytykset ennen hyväksymissuunnitelman päättymistä. Olisi annettava säännökset, joiden perusteella tällaiset ryhmittymät voivat esittää hyväksymishakemuksen mainitun asetuksen mukaisesti. Johdonmukaisuuden vuoksi hyväksynnän myöntämisen tuottajaryhmittymälle on merkittävä sen hyväksymissuunnitelman päättymistä. (20) Jotta esihyväksytyille tuottajaryhmittymille voitaisiin antaa mahdollisuus panna täytäntöön toimintaohjelma neuvoston asetuksen (EY) N:o 2200/96 soveltamista koskevista yksityiskohtaisista säännöistä toimintaohjelmien, toimintarahastojen ja yhteisön taloudellisen tuen osalta 11 päivänä elokuuta 2003 annetun komission asetuksen (EY) N:o 1433/2003(7) mukaisesti heti hyväksynnän saamisen jälkeen, olisi säädettävä, että nämä ryhmittymät voivat esittää toimintaohjelmaluonnoksen hyväksymishakemuksen esittämisen yhteydessä. (21) Yhteisen markkinajärjestelyn moitteettoman hallinnoinnin varmistamiseksi jäsenvaltioiden olisi annettava komissiolle säännöllisesti tiedot esihyväksyntien myöntämisestä. (22) Valvonta- ja seuraamusjärjestelmää olisi sen tehostamiseksi selkiytettävä samoin kuin sitä, mitä seuraa, jos tuottajaorganisaation hyväksyntä päätetään peruuttaa tai sitä ei myönnetä. (23) Asetuksen (EY) N:o 412/97 tuottajien vähimmäismäärää ja kaupan pidetyn tuotannon vähimmäismäärää koskevia säännöksiä olisi edelleen sovellettava 31 päivään joulukuuta 2003 asti, jotta jäsenvaltioilla on riittävästi aikaa vahvistaa uudet säännökset. (24) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: I LUKU YLEISET SÄÄNNÖKSET 1 artikla Soveltamisala Tässä asetuksessa vahvistetaan asetuksen (EY) N:o 2200/96 soveltamista koskevat yksityiskohtaiset säännöt tuottajaorganisaatioiden mainitun asetuksen 11 artiklan mukaisen hyväksynnän ja tuottajaryhmittymien mainitun asetuksen 14 artiklan mukaisen esihyväksynnän osalta. 2 artikla Määritelmät Tässä asetuksessa tarkoitetaan: a) "tuottajalla" luonnollista henkilöä tai oikeushenkilöä, joka tuottajaorganisaation jäsenenä toimittaa tuotantonsa organisaatiolle sen kaupan pitämiseksi asetuksessa (EY) N:o 2200/96 säädetyin edellytyksin; b) "kaupan pidetyn tuotannon arvolla" kaupan pidetyn tuotannon arvoa, sellaisena kuin se määritellään asetuksen (EY) N:o 1433/2003 3 artiklassa; c) "kaupan pidettävissä olevan tuotannon arvolla" kaupan pidetyn tuotannon arvoa; d) "tuottajaryhmittymällä" organisaatiota, joka on esittänyt hyväksymishakemuksen ja jolle on myönnetty asetuksen (EY) N:o 2200/96 14 artiklan mukainen esihyväksyntä; e) "tytäryrityksellä" yritystä, jossa on osallisena yksi tai useampi tuottajaorganisaatio tai niiden liitto ja joka kasvattavat niiden jäsenten tuotannon lisäarvoa; f) "tuottajaorganisaatioiden liitolla" asetuksen (EY) N:o 2200/96 16 artiklan 3 kohdassa tarkoitettuja liittoja; g) "ylikansallisella tuottajaorganisaatiolla" organisaatiota, johon kuuluvista tiloista vähintään yksi sijaitsee eri jäsenvaltiossa kuin siinä, jossa tuottajaorganisaation kotipaikka on; h) "ylikansallisella tuottajaorganisaatioiden liitolla" tuottajaorganisaatioiden liittoa, johon kuuluvista organisaatioista vähintään yksi sijaitsee eri jäsenvaltiossa kuin siinä, jossa liiton kotipaikka on. II LUKU TUOTTAJAORGANISAATIOT 3 artikla Tuottajaorganisaatioluokat 1. Tuottajaorganisaatiot voidaan niiden omasta pyynnöstä hyväksyä asetuksen (EY) N:o 2200/96 11 artiklan 1 kohdan a alakohdan ii-vii alakohdassa tarkoitettujen yhden tai useamman tuoteluokan osalta. Asetuksen (EY) N:o 2200/96 11 artiklan 1 kohdan a alakohdan i alakohdassa tarkoitetuissa tuoteluokissa hyväksyntä voidaan myöntää vain yhden mainitun luokan osalta. 2. Jäsenvaltioiden on määritettävä menettelyt, joita noudatetaan asetuksen (EY) N:o 2200/96 11 artiklan mukaisessa yhtä tai useaa luokkaa koskevassa tuottajaorganisaatioiden hyväksymisessä. 4 artikla Tuottajaorganisaatioiden vähimmäiskoko 1. Asetuksen (EY) N:o 2200/96 11 artiklan 2 kohdan a alakohdassa tarkoitetuksi tuottajien vähimmäismääräksi vahvistetaan viisi tuottajaa luokkaa kohti. Asetuksen (EY) N:o 2200/96 11 artiklan 2 kohdan a alakohdassa tarkoitetuksi kaupan pidettävissä olevan tuotannon vähimmäismääräksi vahvistetaan 100000 euroa. 2. Jäsenvaltiot voivat vahvistaa tuottajien vähimmäismäärän ja kaupan pidettävissä olevan tuotannon vähimmäismäärän 1 kohdassa säädettyä korkeammiksi. Niiden on ilmoitettava tästä komissiolle. 3. Jos tuottajaorganisaatio muodostuu kokonaan tai osittain jäsenistä, jotka ovat yksinomaan tuottajista muodostuvia oikeushenkilöitä, 1 kohdan ensimmäisessä alakohdassa tarkoitettu tuottajien vähimmäismäärä lasketaan kuhunkin oikeushenkilöön kuuluvien tuottajien lukumäärän perusteella. 5 artikla Vähimmäisjäsenyysaika 1. Tuottajan jäsenyyden on kestettävä vähintään vuoden ajan. Kuitenkin jos esitetään toimintaohjelma asetuksen (EY) N:o 2200/96 mukaisesti, yksikään jäsen ei voi ilman tuottajaorganisaation antamaa suostumusta vapautua ohjelmasta johtuvista velvoitteistaan niin kauan kuin ohjelmaa toteutetaan. Jäsenvaltiot voivat vahvistaa vähimmäisjäsenyysajan edellisessä alakohdassa säädettyä pidemmäksi. 2. Jäsenyydestä luopumisesta on tiedotettava tuottajaorganisaatiolle kirjallisesti. Jäsenvaltioiden on vahvistettava enintään kuuden kuukauden pituiset määräajat ennakkoilmoituksille sekä päivämäärät, jolloin luopuminen tulee voimaan. 6 artikla Tuottajaorganisaatioiden rakenne ja toiminta 1. Tuottajaorganisaatioilla on oltava jäsenvaltiota tyydyttävä henkilökunta, infrastruktuuri ja välineet, joita tarvitaan asetuksen (EY) N:o 2200/96 11 artiklassa vahvistettujen tavoitteiden saavuttamiseen ja organisaation seuraavien päätehtävien hoitamiseen: - jäsenten tuotannon tuntemus, - jäsenten tuotannon lajittelu, varastointi ja pakkaus, - markkinointi ja taloushallinto, - keskitetty kirjanpito ja laskutusjärjestelmä. 2. Jäsenvaltioiden on vahvistettava edellytykset, joilla tuottajaorganisaatiot voivat antaa asetuksen (EY) N:o 2200/96 11 artiklassa määritetyt tehtävät kolmansien hoidettaviksi. 7 artikla Tuottajaorganisaatioiden päätoiminnat 1. Tuottajaorganisaation pääasiallisen toiminnan on koskettava sen jäsenten niiden tuotteiden kaupan pitämistä, joiden osalta organisaatio on hyväksytty. 2. Tuottajaorganisaation kaupan pidetyn tuotannon arvo ei saa olla pienempi kuin sen muun toiminnan arvo. "Muuna toimintana" pidetään niiden organisaation hyväksymisluokkaan kuuluvien tuotteiden myyntiä, jotka eivät ole peräisin organisaation jäseniltä. 3. Seuraavia toimintoja ei oteta huomioon laskettaessa päätoimintaa eikä muuta toimintaa: a) hyväksymisluokkaan tai -luokkiin kulumattomien hedelmien ja vihannesten kaupan pitäminen; b) suoraan asetuksen (EY) N:o 2200/96 perusteella hyväksytyltä toiselta tuottajaorganisaatiolta ostettujen, hyväksymisluokkaan kuuluvien tai kuulumattomien hedelmien ja vihannesten kaupan pitäminen; c) muihin maataloustuotteisiin liittyvä toiminta ja niiden pakkaaminen sekä jalostus; d) palvelut; e) tuottajaorganisaation muu kuin maataloustoimintaan liittyvä toiminta. 8 artikla Tuottajaorganisaatioiden tytäryritykset Kaupan pidetyn tuotannon arvo voidaan laskea "tytäryrityksestä"- vaiheessa edellyttäen, että tuottajaorganisaatioilla tai niiden liitoilla on vähintään 90 prosenttia yrityksen pääomasta. 9 artikla Tuottajaorganisaatioiden liitot 1. Jäsenvaltioiden on määritettävä tuottajaorganisaatioiden liittojen hyväksymismenettelyt ja -perusteet, joita noudatetaan hyväksyttäessä asetuksen (EY) N:o 2200/96 11 artiklan mukaisesti. Liitot muodostetaan mainitun asetuksen perusteella hyväksyttyjen tuottajaorganisaatioiden aloitteesta ja nämä organisaatiot myös valvovat niitä. 2. Jäsenvaltioiden on vahvistettava edellytykset, joiden täyttyessä tuottajaorganisaatioiden liitot voivat hoitaa kokonaan tai osittain jäsentensä tehtäviä, jotka on kuvattu asetuksen (EY) N:o 2200/96 11 artiklassa ja täsmennetty tämän asetuksen 6 artiklan 1 kohdassa. Niiden on toteutettava tarvittavat toimenpiteet määräävän aseman väärinkäytön ja muiden kuin asetuksessa (EY) N:o 2200/96 säädettyjen kilpailua mahdollisesti rajoittavien sopimusten välttämiseksi. 3. Oikeushenkilöt, jotka kuuluvat sellaisten tuottajaorganisaatioiden hyväksyttyyn liittoon, jotka eivät ole asetuksen (EY) N:o 2200/96 perusteella hyväksyttyjä tuottajaorganisaatioita, eivät voi: - olla mukana hyväksymisperusteissa, - äänestää päätöksistä, jotka liittyvät toimintarahastoon, - hyötyä suoraan yhteisön rahoittamista toimista. 10 artikla Ylikansalliset tuottajaorganisaatiot 1. Ylikansallisen tuottajaorganisaation kotipaikka on siinä jäsenvaltiossa, jossa sillä on merkittäviä tuotantolaitoksia tai huomattava määrä jäseniä ja/tai jossa se tuottaa merkittävän osan kaupan pidetyn tuotantonsa arvosta. 2. Jäsenvaltio, jossa ylikansallisen tuottajaorganisaation kotipaikka on, vastaa: a) tuottajaorganisaation hyväksynnästä; b) ylikansallisen tuottajaorganisaation toimintaohjelman hyväksymisestä; c) hyväksymisedellytysten noudattamisen sekä valvonta- ja seuraamusjärjestelmän osalta tarvittavasta hallinnollisesta yhteistyöstä niiden toisten jäsenvaltioiden kanssa, joissa organisaatiolla on jäseniä. 11 artikla Ylikansalliset tuottajaorganisaatioiden liitot 1. Tuottajaorganisaatioiden ylikansallisen liiton kotipaikka on jäsenvaltiossa, jossa tällä liitolla on merkittävä määrä siihen kuuluvia organisaatioita ja/tai jossa siihen kuuluvat organisaatiot tuottavat merkittävän osan kaupan pidetyn tuotannon arvosta. 2. Jäsenvaltio, jossa ylikansallisen tuottajaorganisaatioiden liiton kotipaikka on, vastaa: a) liiton hyväksynnästä; b) tarvittaessa liiton toimintaohjelman hyväksymisestä; c) hyväksymisedellytysten noudattamisen sekä valvonta- ja seuraamusjärjestelmän osalta tarvittavasta hallinnollisesta yhteistyöstä niiden toisten jäsenvaltioiden kanssa, joihin liittoon kuuluvat organisaatiot ovat sijoittautuneet. 12 artikla Tuottajaorganisaatioiden yhteenliittymät 1. Jos yhteenliittyneillä tuottajaorganisaatioilla oli ennen erilliset toimintaohjelmansa, ne jatkavat näitä ohjelmia rinnakkain ja erillisinä yhteenliittymän muodostamista seuraavan vuoden 1 päivään tammikuuta asti. Organisaatiot pyytävät toimintaohjelmien yhteenliittämistä esittämällä muutosta asetuksen (EY) N:o 1433/2003 14 artiklan mukaisesti. 2. Poiketen siitä, mitä 1 kohdassa säädetään, jäsenvaltiot voivat antaa sitä pyytäville tuottajaorganisaatioille perustelluista syistä luvan jatkaa toimintaohjelmia rinnakkain ja erillisinä niiden sovittuun loppuun asti. 13 artikla Muut kuin tuottajajäsenet 1. Jäsenvaltiot voivat päättää, voidaanko ja millä edellytyksillä luonnollisia henkilöitä tai oikeushenkilöitä, jotka eivät ole tuottajia, hyväksyä tuottajaorganisaation jäseniksi. 2. Vahvistaessaan 1 kohdassa tarkoitetut edellytykset jäsenvaltioiden on varmistettava asetuksen (EY) N:o 2200/96 11 artiklan 1 kohdan a ja d kohdan 3 alakohdan mukaisesti, että: a) periaatetta, jonka mukaan tuottajaorganisaatio perustetaan tuottajien aloitteesta, noudatetaan; b) tuottajaorganisaatioiden perussääntöihin sisältyy säännöt, joilla varmistetaan, että organisaatioon kuuluvat tuottajat voivat demokraattisesti valvoa organisaatiota ja sen päätöksentekoa. 3. Edellä 1 kohdassa tarkoitetut luonnolliset henkilöt tai oikeushenkilöt eivät voi: a) olla mukana hyväksymisperusteissa; b) hyötyä suoraan yhteisön rahoittamista toimista. Jäsenvaltiot voivat 2 kohdassa vahvistettuja edellytyksiä noudattaen rajoittaa tällaisten henkilöiden osallistumista äänestyksiin, joissa päätettävät asiat liittyvät toimintarahastoihin, tai kieltää sen. 14 artikla Tuottajaorganisaatioiden demokraattinen valvonta 1. Jäsenvaltioiden on toteutettava tarvittavat toimenpiteet yhden tai useamman tuottajan vallan tai vaikutuksen väärinkäytön estämiseksi tuottajaorganisaation hallinnossa ja toiminnassa. 2. Yhdenkään tuottajaorganisaation jäsenen äänivalta ei saa olla enempää kuin 20 prosenttia. Jäsenvaltio voi kuitenkin lisätä tätä prosenttiosuutta enintään 49 prosentiksi suhteessa jäsenen osuuteen tuottajaorganisaation kaupan pidetyn tuotannon arvosta. III LUKU TUOTTAJARYHMITTYMÄT 15 artikla Hyväksymissuunnitelman esittäminen 1. Esihyväksyntää asetuksen (EY) N:o 2200/96 14 artiklan mukaisesti pyytävien uusien tuottajaryhmittymien on esitettävä hyväksymissuunnitelma, joka esitetään hyväksyttäväksi sen jäsenvaltion toimivaltaiselle viranomaiselle, jossa tuottajaryhmittymän kotipaikka on. 2. Jäsenvaltioiden on määriteltävä: a) vähimmäisperusteet, jotka tuottajaryhmittymien on täytettävä voidakseen esittää hyväksymissuunnitelman; b) hyväksymissuunnitelmien laatimista, sisältöä ja täytäntöönpanoa koskevat säännöt; c) hyväksymissuunnitelman hyväksymistä, valvontaa ja toteutusta koskevat hallinnolliset menettelyt. 16 artikla Hyväksymissuunnitelman sisältö Hyväksymissuunnitelman luonnoksen on sisällettävä vähintään seuraavat tiedot: a) lähtötilanteen kuvaus, etenkin tuottajajäsenten lukumäärä sekä täydelliset tiedot ryhmittymän jäsenistä, tuotannosta, kaupan pitämisestä ja infrastruktuurista; b) arvioitu suunnitelman kestoaika, joka saa olla enintään viisi vuotta; c) hyväksynnän saamista varten toteutettavat toimenpiteet. 17 artikla Hyväksymissuunnitelman hyväksyminen 1. Kansallisen toimivaltaisen viranomaisen on tehtävä päätös hyväksymissuunnitelman luonnoksesta kolmen kuukauden kuluessa siitä, kun se on vastaanottanut suunnitelman ja kaikki siihen liittyvät todistusasiakirjat. 2. Kansallisen toimivaltaisen viranomaisen on varmistettava seuraavat seikat kaikin mahdollisin tavoin, myös paikalla tehtävin tarkastuksin: a) hyväksymissuunnitelmassa annettujen tietojen oikeellisuus; b) ehdotuksen taloudellinen johdonmukaisuus, tekninen laatu sekä se, että investointisuunnitelman arviot ja sen täytäntöönpanosuunnitelma ovat perusteltuja. 3. Toimivaltaisen kansallisen viranomaisen on tapauskohtaisesti a) hyväksyttävä suunnitelma ja myönnettävä esihyväksyntä; b) vaadittava muutoksia ehdotukseen; c) hylättävä suunnitelma. Tarvittaessa hyväksyntä voidaan myöntää ainoastaan suunnitelmalle, johon on tehty b kohdan mukaan vaaditut muutokset. 4. Kansallisen toimivaltaisen viranomaisen on annettava päätöksensä tiedoksi tuottajaryhmittymälle. 5. Jäsenvaltion on ilmoitettava komissiolle tuottajaryhmittymän hyväksymissuunnitelman hyväksymisen tiedoksiantoa seuraavan kuukauden kuluessa tuottajaryhmittymän yhteystiedot, esihyväksynnän myöntämispäivä ja suunnitelman kestoaika. 18 artikla Hyväksymissuunnitelman täytäntöönpano 1. Hyväksymissuunnitelma pannaan täytäntöön vuoden pituisissa jaksoissa siitä päivästä alkaen, jona kansallinen toimivaltainen viranomainen hyväksyy sen. 2. Jäsenvaltioiden on määritettävä edellytykset, joilla tuottajaryhmittymät voivat pyytää muutoksia suunnitelmaan sen täytäntöönpanoaikana. Näihin hakemuksiin on liitettävä tarvittavat todisteasiakirjat. 3. Kansallisen toimivaltaisen viranomaisen on esitettyjen todisteiden tarkastelun jälkeen tehtävä päätös muutospyynnöistä kolmen kuukauden kuluessa siitä, kun se on saanut muutoshakemuksen. Kaikki sellaiset muutoshakemukset, joista ei ole tehty päätöstä edellä mainitussa määräajassa, katsotaan hylätyiksi. 4. Tuottajaryhmittymän on toimitettava jäsenvaltion toimivaltaiselle viranomaiselle jäljennös kuluneen vuoden kirjanpidosta viimeistään hyväksymissuunnitelman toteutusvuoden päättymistä seuraavana neljäntenä kuukautena. 19 artikla Hyväksymissuunnitelman toteutus 1. Tuottajaryhmittymä, joka panee täytäntöön hyväksymissuunnitelmaa, voi milloin tahansa esittää asetuksen (EY) N:o 2200/96 11 artiklan mukaisesti hyväksymishakemuksen tässä asetuksessa säädetyin edellytyksin. 2. Heti kun tällainen hakemus on esitetty, ryhmittymä voi esittää toimintaohjelmaluonnoksen asetuksessa (EY) N:o 1433/2003 säädetyin edellytyksin. IV LUKU VALVONTATOIMENPITEET JA SEURAAMUKSET 20 artikla Tarkastukset 1. Asetuksen (EY) N:o 2200/96 12 artiklan 1 kohdassa ja 14 artiklan 5 kohdassa tarkoitettujen tarkastusten yhteydessä jäsenvaltioiden on tehtävä tarkastuskäynti kaikkiin uusiin tuottajaorganisaatioihin tai tuottajaryhmittymiin ennen hyväksynnän tai esihyväksynnän myöntämistä. 2. Jäsenvaltioiden on tehtävä joka vuosi huomattavalle määrälle tuottajaorganisaatioista tai tuottajaryhmittymistä tarkastus hyväksynnän ja esihyväksynnän perusteiden täyttymisen varmistamiseksi. Otoksen on oltava vähintään 30 prosenttia hyväksytyistä tuottajaorganisaatioista tai esihyväksytyistä tuottajaryhmittymistä. 3. Kaikille organisaatioille ja ryhmittymille on tehtävä tarkastus vähintään joka viides vuosi. 4. Jäsenvaltioiden on ilmoitettava komissiolle toimenpiteistä, jotka ne toteuttavat tämän artiklan perusteella. 21 artikla Seuraamukset 1. Jos jäsenvaltioiden toimivaltaisten viranomaisten 20 artiklan 2 kohdan mukaisesti tekemistä tarkastuksista käy ilmi, että tuottajaorganisaation hyväksyntää koskevat perusteet eivät täyty, kyseinen viranomainen tekee lopullisen päätöksen ja peruuttaa tarvittaessa hyväksynnän määräajassa, joka ei voi olla pitempi kuin kuusi kuukautta. Päätös on annettava välittömästi tiedoksi asianomaiselle tuottajaorganisaatiolle. 2. Vilpittömässä mielessä toiminut hyväksytty tuottajaorganisaatio säilyttää kaikki hyväksynnästä johtuvat oikeutensa hyväksynnän peruuttamiseen asti ja, jos on kyse asetuksen (EY) N:o 2201/96 2 ja 6 a artiklassa sekä asetuksen (EY) N:o 2202/96 1 artiklassa tarkoitetuista tukijärjestelmistä, kuluvan markkinointivuoden loppuun asti. Jos tuottajaorganisaatio on kuitenkin tahallisesti tai vakavan laiminlyönnin vuoksi jättänyt täyttämättä velvoitteensa, päätös hyväksynnän peruuttamisesta tulee voimaan siitä hetkestä, jona hyväksynnän edellytykset eivät enää täyty. 3. Kansallisen toimivaltaisen viranomaisen on vaadittava tuottajaryhmittymältä oikaisutoimenpiteitä, jos viranomainen toteaa poikkeaman suunnitelman toteutuksessa ja jos tämä poikkeama uhkaa vaarantaa suunnitelman toteutumisen. 4. Jäsenvaltiota tyydyttävällä tavalla perusteltuja tapauksia lukuun ottamatta jäsenvaltioiden on perittävä takaisin vähintään 50 prosenttia asetuksen (EY) N:o 2200/96 14 artiklan perusteella maksetusta tuesta, jos hyväksymissuunnitelman täytäntöönpano ei johda hyväksynnän myöntämiseen. Perityt määrät sekä korot maksetaan toimivaltaiselle maksajavirastolle ja vähennetään Euroopan maatalouden ohjaus- ja tukirahastosta rahoitettavista menoista. V LUKU KUMOAMINEN JA LOPPUSÄÄNNÖKSET 22 artikla Jäsenvaltioiden säännökset Jäsenvaltioiden on annettava komissiolle tiedoksi tämän asetuksen 3, 4, 11, 13, 14, 19 ja 21 artiklan mukaisesti annetut säännökset asetuksen (EY) N:o 1433/2003 26 artiklassa säädettyjä yksityiskohtaisia sääntöjä noudattaen. 23 artikla Kumoaminen Kumotaan asetukset (EY) N:o 412/97 ja (EY) N:o 478/97. Viittauksia kumottuun asetukseen pidetään viittauksina tähän asetukseen. 24 artikla Voimaantulo Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Asetuksen (EY) N:o 412/97 2 artiklan 1 kohdan ensimmäisen alakohdan säännöksiä sovelletaan kuitenkin siihen asti, kun jäsenvaltiot antavat tämän asetuksen 4 artiklan 2 kohdassa säädetyt säännökset, ja viimeistään 31 päivään joulukuuta 2003 asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä elokuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 7, 11.1.2003, s. 64. (3) EYVL L 62, 4.3.1997, s. 16. (4) EYVL L 7, 11.1.2003, s. 25. (5) EYVL L 75, 15.3.1997, s. 4. (6) EYVL L 27, 2.2.1999, s. 8. (7) Ks. tämän virallisen lehden sivu 25.